pythainlp/thaigov-v2-corpus-22032023 huggingface dataset:
วันอาทิตย์ที่ 23 มกราคม 2565
รัฐมนตรีว่าการกระทรวงยุติธรรม จี้กรมราชทัณฑ์เร่งจ่ายค่าเวรรักษาการณ์ อย่าให้ค้างคาตกหล่นจนเจ้าหน้าที่เดือดร้อน
รัฐมนตรีว่าการกระทรวงยุติธรรม จี้กรมราชทัณฑ์เร่งจ่ายค่าเวรรักษาการณ์ อย่าให้ค้างคาตกหล่นจนเจ้าหน้าที่เดือดร้อน ชี้หากจะของบกลางมาช่วยควรทำเรื่องเข้ากระทรวงก่อนสิ้นไตรมาส 2
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงงบประมาณค่าอยู่เวรรักษาการณ์ผู้คุมผู้ต้องขังว่า ปีงบประมาณ 2565 กรมราชทัณฑ์ตั้งคำของบประมาณ 915 ล้านบาท ได้รับตาม พ.ร.บ.งบประมาณรายจ่าย 523 ล้านบาท ซึ่งต่ำกว่าที่เราขอไปเกือบครึ่ง และน้อยกว่าปีงบประมาณ 2564 ที่เราจ่ายจริงไป 725 ล้านบาท โดยไตรมาสแรกของปีงบประมาณ 2565 กรมราชทัณฑ์เบิกจ่ายไปแล้ว 127 ล้านบาท ซึ่งดูแล้วอาจจะไม่พอสำหรับทั้งปีงบประมาณ โดยทางกรมราชทัณฑ์ได้เสนอแนวทางการแก้ไขคือ 1.การปรับลดโครงสร้างเวรยามเฉพาะในส่วนที่ไม่กระทบต่อการปฏิบัติภารกิจการรักษาความมั่นคงของเรือนจำทัณฑสถาน 2.การพิจารณาปรับแผนการใช้จ่ายงบประมาณ เพื่อนำมาจ่ายค่าอยู่เวรรักษาการณ์ และ3.การขอรับการสนับสนุนงบกลาง รายจ่ายเงินสำรองจ่ายเพื่อการฉุกเฉินหรือจำเป็น
"เรื่องนี้ผมให้ความสำคัญ การจะขอเงินสนับสนุนจากงบกลาง หากหน่วยงานไหนยังขาด ให้เร่งทำเรื่องประสานเข้ามายังกระทรวงยุติธรรมก่อนสิ้นไตรมาส 2 นี้ และต้องขอให้กระทรวงและกรมราชทัณฑ์เร่งดำเนินการให้เสร็จ ซึ่งเรื่องการจ่ายค่าเวรยามต้องรีบจ่ายให้พวกเขาให้ได้ อย่าให้ค้างคาจนเจ้าหน้าที่เขาเดือดร้อน เพราะจะกระทบต่อการทำงาน ดังนั้นผู้บริหารทุกท่านต้องดูแลบริหารจัดการให้ดีให้เหมาะสมอย่าให้ขาดตกบกพร่อง"นายสมศักดิ์ กล่าว
วันจันทร์ที่ 21 มีนาคม 2565
ปฏิรูปภาคเกษตรสู่เกษตรมูลค่าสูง
"เฉลิมชัย" เร่งปฏิรูปภาคเกษตรสู่เกษตรมูลค่าสูง ผนึก ม.เชียงใหม่ เปิดศูนย์นวัตกรรมสกัดสารพืชกระท่อมและสมุนไพร สั่ง ก.เกษตรฯ เร่งขับเคลื่อนเทคโนโลยีเกษตร 4.0 สนับสนุนงบวิจัยและพัฒนาของศูนย์ AIC ทั่วประเทศ เพื่อเพิ่มรายได้เกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบริหารศูนย์เทคโนโลยีเกษตรและนวัตกรรม (Agritech and Innovation Center หรือ AIC) เปิดเผยวันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดศูนย์นวัตกรรมสกัดสารสมุนไพรและกระท่อมสู่การต่อยอดเกษตรมูลค่าสูง ร่วมกับรองอธิการบดีมหาวิทยาลัยเชียงใหม่ รองผู้ว่าราชการจังหวัดเชียงใหม่ และผู้บริหารกระทรวงเกษตรและสหกรณ์ หลังจากประชุมรับฟังการนำเสนอโครงการพัฒนากระท่อม พืชเศรษฐกิจตัวใหม่เพื่อขับเคลื่อนเศรษฐกิจฐานราก บนพื้นฐานผู้ประกอบการยุคใหม่ ของสมาคมพืชกระท่อมแห่งประเทศไทย อันประกอบด้วย “บทบาทพืชกระท่อมไทยขับเคลื่อนเศรษฐกิจจากฐานราก นำร่อง 4 จังหวัดภาคใต้” “การพัฒนาและวิจัยพืชกระท่อมสู่ผลิตภัณฑ์มูลค่าสูง” เมื่อวันที่ 20 มี.ค. ที่ผ่านมา ณ ห้องประชุมศูนย์นวัตกรรมอาหารและบรรจุภัณฑ์ มหาวิทยาลัยเชียงใหม่ซึ่งเป็นศูนย์ AIC จังหวัดเชียงใหม่ ภายในอุทยานวิทยาศาสตร์ภาคเหนือ
ทั้งนี้ รัฐมนตรีกระทรวงเกษตรและสหกรณ์ กล่าวมอบนโยบายว่า ภายใต้ยุทธศาสตร์เทคโนโลยีเกษตร 4.0 ได้สั่งการให้ทุกหน่วยงานของกระทรวงเกษตรฯ จัดทำงบประมาณและโครงการสนับสนุนการดำเนินงานของศูนย์เทคโนโลยีเกษตรและนวัตกรรมหรือศูนย์ AIC เพื่อการวิจัยพัฒนานวัตกรรมนำมาใช้ส่งเสริมการผลิต การแปรรูป และการตลาดเช่นพืชสมุนไพรของไทย โดยมุ่งหวังให้เกษตรกร กลุ่ม วิสาหกิจชุมชน สถาบันเกษตรกร และผู้ประกอบการภาคเกษตรสามารถผลิตและพัฒนาสินค้าทางการเกษตรที่มีคุณภาพตรงกับความต้องการของตลาดทั้งภายใน และภายนอกประเทศตามยุทธศาสตร์ตลาดนำการผลิต เพื่อสร้างเกษตรมูลค่าสูง ยกระดับรายได้ของเกษตรกร อย่างยั่งยืนต่อไป
นายอลงกรณ์ กล่าวว่า กระทรวงเกษตรฯ ได้จัดตั้งศูนย์ AIC 77 จังหวัดดำเนินการตั้งแต่ 1 มิถุนายน 2563 และศูนย์ AICประเภทศูนย์ความเป็นเลิศอีก 23 ศูนย์ ตามนโยบายและยุทธศาสตร์เทคโนโลยีเกษตร 4.0 ทำการพัฒนาเทคโนโลยีเกษตรและนวัตกรรมกว่า 700 นวัตกรรม สามารถถ่ายทอดสู่เกษตรกรและฟาร์มกว่า 8 พันรายทั่วประเทศ ภายใต้แผนปฏิบัติการเกษตรอัจฉริยะ ปี 2565 - 2566 ถือเป็นคานงัดสำคัญในการปฏิรูปภาคเกษตรของไทยเชิงโครงสร้างและระบบที่มีกลไกการขับเคลื่อนแบบบูรณาการทุกภาคส่วนอย่างต่อเนื่องครอบคลุมพื้นที่ทุกจังหวัดทั่วประเทศ.
วันจันทร์ที่ 22 พฤศจิกายน 2564
ไทย-เวียดนาม จับมือสร้างหุ้นส่วนยุทธศาสตร์ ดันการค้า 25,000 ล้านดอลลาร์ในปี 68
ไทย-เวียดนาม จับมือสร้างหุ้นส่วนยุทธศาสตร์ ดันการค้า 25,000 ล้านดอลลาร์ในปี 68
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการขับเคลื่อนนโยบายการสร้างหุ้นส่วนยุทธศาสตร์ที่เข้มแข็งกับประเทศเพื่อนบ้านว่า เมื่อวันที่ 19 พ.ย ที่ผ่านมา มีการประชุมคณะกรรมาธิการร่วมว่าด้วยความร่วมมือทวิภาคีไทย-เวียดนาม ซึ่งมีรัฐมนตรีว่าการกระทรวงการต่างประเทศของทั้งสองประเทศเป็นประธานร่วม โดยมีการเห็นชอบที่จะผลักดันความร่วมมือที่ใกล้ชิดในด้านต่างๆ อาทิ 1) ด้านการเมืองและความมั่นคง 2)ด้านสาธารณสุขโดยเฉพาะการป้องกันการแพร่ระบาดของโรคโควิด-19 3)ด้านเศรษฐกิจการค้าและการลงทุน 4) ด้านสังคม วัฒนธรรม และประชาชน
สำหรับความร่วมมือด้านเศรษฐกิจนั้น ขณะนี้ไทย เป็นคู่ค้าที่ใหญ่ที่สุดของเวียดนามในบรรดาสมาชิกอาเซียน และเป็นผู้ลงทุนลำดับที่ 9 ในเวียดนาม ส่วนเวียดนามเป็นคู่ค้าลำดับที่3 ของไทยในบรรดาสมาชิกอาเซียน และเป็นผู้ลงทุนที่กำลังเติบโตรายใหม่ในไทย ความร่วมมือจะประกอบด้วยการดำเนินงาน เช่น
1) การริเริ่มใหม่ที่ช่วยกระตุ้นการค้าและการลงทุนที่ครอบคลุมและยังยืนระหว่างกัน เช่นการเปิดตัวระบบการชำระเงินค้าปลีกด้วยรหัสคิวอาร์โค้ด โดยธนาคารแห่งประเทศไทยร่วมกับธนาคารกลางเวียดนาม เมื่อเดือนมีนาคมปีนี้ เพื่ออำนวยความสะดวกการค้าดิจิตอลข้ามแดน และการพาณิชย์อิเล็คทรอนิกส์ระหว่างสองประเทศ
2) ร่วมกันหาแนวทางในการบรรลุเป้าหมายทางการค้าทวิภาคีที่มีมูลค่า 25,000 ล้านดอลลาร์สหรัฐในปี 2568 ตามที่ผู้นำของทั้งสองประเทศได้เห็นพ้องร่วมกัน
3) ส่งเสริมความร่วมมือด้านเศรษฐกิจดิจิตอลให้มากขึ้นในสาขาที่มีศักยภาพ อาทิ การชำระเงินข้ามแดน การพาณิชย์อิเล็กทรอนิกส์ เทคโนโลยีการเงิน (fintech) และนวัตกรรมซึ่งจะช่วยอำนวยความสะดวกทางการค้า การลงทุน การท่องเที่ยวและบูรณาการทางการเงินระหว่างสองประเทศและในภูมิภาค
4) ส่งเสริมการแลกเปลี่ยนข้อมูลในการจัดการนโยบายและกฎระเบียบด้านการนำเข้าและส่งออกระหว่างสองประเทศ รวมถึงการลดอุปสรรคที่ไม่ใช่ภาษีและมาตรการที่ไม่ใช่ภาษีของสินค้าจากทั้งสองฝ่าย
5) ส่งเสริมความร่วมมือและการทำงานร่วมกันอย่างใกล้ชิดโดยเฉพาะด้านการขนส่ง การค้า การเกษตร และศุลกากร เพื่ออำนวยความสะดวกด้านการค้าและการขนส่งและการส่งออกสินค้าระหว่างสอง
6) ขยายความร่วมมือสอดรับกับนโยบายโมเดลเศรษฐกิจชีวภาพ-หมุนเวียน-สีเขียว (BCG) ของไทย กับยุทธศาสตร์การเติบโตสีเขียวของเวียดนาม
นางสาวรัชดา กล่าวด้วยว่า รัฐบาลไทยและเวียดนามมีเจตนารมณ์ร่วมกันที่จะพัฒนาความสัมพันธ์ระหว่างประเทศให้เป็นหุ้นส่วนยุทธศาสตร์ที่เข้มแข็งใน 3 ด้าน คือ 1) การเป็นหุ้นส่วนเพื่อสันติภาพอย่างยั่งยืน 2) การเป็นหุ้นส่วนเพื่อการเจริญเติบโตอย่างยั่งยืน และ 3) การเป็นหุ้นส่วนเพื่ออนาคตที่ยั่งยืน โดยจะร่วมกันกำหนดมาตรการหรือแนวทางการทำงานเพื่อให้เกิดผลอย่างเป็นรูปธรรมต่อไป
......................
วันจันทร์ที่ 14 มิถุนายน 2564
“กอช. สร้างฐานเครือข่ายตัวแทน กอช. ประจำชุมชน 2,000 คน ในพื้นที่กรุงเทพมหานคร”
กองทุนการออมแห่งชาติ หรือ กอช. รับสมัครตัวแทน กอช. ประจำชุมชนในพื้นที่กรุงเทพมหานคร เพื่อสร้างเครือข่ายในการส่งเสริมการออมให้ครอบคลุมทุกชุมชนพื้นที่กรุงเทพฯ โดยเปิดรับสมัครชุมชนละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. รับสมัครตัวแทน กอช. ประจำชุมชน พื้นที่กรุงเทพมหานคร เพื่อสร้างเครือข่ายส่งเสริมการออมให้ครอบคลุมทุกชุมชนพื้นที่กรุงเทพฯ กว่า 2,000 ชุมชน โดยผู้ที่มีสิทธิสมัครต้องเป็นกรรมการในชุมชนนั้นๆ มีอายุตั้งแต่ 20 ปีขึ้นไป ซึ่งต้องมีความรู้ความเข้าใช้การใช้แอปพลิเคชัน กอช. ในการตรวจสอบสิทธิสมัครสมาชิก ส่งเงินออมสะสม และสามารถให้คำปรึกษาสมาชิกเกี่ยวกับ กอช.
ทั้งนี้ สำหรับผู้ที่สนใจสมัครเป็นตัวแทน กอช. ประจำชุมชน เพียงดาวน์โหลดใบสมัครและกรอกข้อมูลรายละเอียด พร้อมส่งใบสมัครได้ที่ กอช. หรือ สำนักงานเขต ทั้ง 50 เขต ตามวันและเวลาทำการได้ตั้งแต่วันนี้ ถึงวันที่ 30 กันยายน 2564 ดูรายละเอียดการรับสมัครเพิ่มเติมได้ที่เว็บไซต์ กอช. สอบถามข้อมูลเพิ่มเติมโทร. 02-049-9000 ต่อ 608, 611
“คุณออม รัฐช่วยออม คุณได้บำนาญ”
วันศุกร์ที่ 22 กรกฎาคม 2565
เปิดความแตกต่างโครงการรถไฟความเร็วสูงไทย - จีน VS โครงการรถไฟลาว - จีน
.....
กรมการขนส่งทางราง เผยความแตกต่างระหว่างโครงการรถไฟความเร็วสูงไทย - จีน กับโครงการรถไฟลาว - จีน ดังนี้“โครงการรถไฟความเร็วสูงไทย - จีน” ไทยลงทุนและดำเนินการก่อสร้างเอง 100% จีน ช่วยงานโยธา คือ ออกแบบ ควบคุมงาน ติดตั้งระบบไฟฟ้าและเครื่องกล เป็นรถไฟทางคู่ตลอดเส้นทาง รองรับความเร็วสูงสุด 250 กม./ชม. ต้นทุน กม.ละ 358 ล้านบาท
.
ส่วน“โครงการรถไฟลาว - จีน” เป็นการร่วมลงทุนระหว่างลาว 30% จีน 70% เป็นรถไฟทางเดี่ยว ความเร็วสูงสุด 160 กม./ชม. ต้นทุน กม. ละ 480 ล้านบาท
.
แม้ไทยจะก่อสร้างได้ช้ากว่าลาวซึ่งให้สัมปทานแก่จีนรับเหมาก่อสร้างแบบเบ็ดเสร็จ แต่วิธีการนี้ทำให้ไทยมีอิสระในการกำหนดแผนการเดินรถ ไม่เสียสิทธิ์การใช้พื้นที่ข้างทาง และจ้างพนักงานทั้งหมดเป็นคนไทยได้ตั้งแต่วันแรกที่เปิดให้บริการเดินรถ
.
ปัจจุบันรถไฟความเร็วสูงไทย - จีน ระยะที่ 1 ช่วง กทม. - นครราชสีมา อยู่ระหว่างก่อสร้าง คาดว่าจะเปิดให้บริการในปี 2569/ ระยะที่ 2 ช่วงนครราชสีมา - หนองคาย คาดว่าจะเสนอ ครม. ในปี 2565 และเปิดให้บริการปี 2571 นอกจากนี้ ยังมีโครงการรถไฟทางคู่ ช่วงขอนแก่น - หนองคาย อยู่ระหว่างเสนอ ครม. พิจารณา คาดว่าจะเปิดให้บริการในปี 2569 โดยมีคณะกรรมการบูรณาการการเชื่อมโยงทางรถไฟระหว่างไทย - ลาว - จีน ดูแลการเชื่อมโยงเส้นทางรถไฟระหว่าง 3 ประเทศให้ไทยได้รับประโยชน์สูงสุด
#ไทยคู่ฟ้า #ร่วมต้านโควิด19
-------------------
วันพุธที่ 22 มิถุนายน 2565
23 - 25 มิ.ย. นี้ ไทยเป็นเจ้าภาพการประชุมสุดยอดผู้นำสตรีโลก สะท้อนศักยภาพการจัดการประชุมของไทย สร้างงาน สร้างรายได้ ดีต่อเศรษฐกิจ
.....
อีกหนึ่งข่าวน่ายินดี! วันที่ 23 - 25 มิ.ย. 65 ประเทศไทยได้รับเกียรติเป็นเจ้าภาพจัดการประชุมสุดยอดผู้นำสตรีโลก 2565 (Global Summit of Women) ภายใต้หัวข้อหลัก “Women: Creating Opportunities in the New Reality” ณ กรุงเทพฯ สะท้อนความเชื่อมั่นของนานาประเทศในการส่งเสริมบทบาทสตรีของไทยในภาคธุรกิจและเศรษฐกิจ รวมถึงศักยภาพในอุตสาหกรรมไมซ์ (MICE) และการเป็นประเทศเป้าหมายในการจัดประชุมระดับนานาชาติ – การท่องเที่ยว
.
โดย พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะเป็นประธานและกล่าวปาฐกถาพิเศษในพิธีเปิดการประชุมสุดยอดผู้นำสตรีโลก ในวันที่ 23 มิ.ย. 65 ซึ่งการประชุมดังกล่าวนับเป็นการประชุมระดับนานาชาติขนาดใหญ่ที่จัดขึ้นแบบ face-to-face ในรอบ 2 ปีของไทย และคาดว่าจะสร้างรายได้ให้ประเทศกว่า 80 ล้านบาท
.
สำหรับอุตสาหกรรม MICE ในไทย แม้ที่ผ่านมาจะได้รับผลกระทบจากสถานการณ์โควิด-19 แต่ในปี 2564 ยังคงสร้างรายได้กว่า 33.2 พันล้านบาท สร้างงานกว่า 46,000 ตำแหน่ง ซึ่งในปี 2565 นอกจากการประชุมสุดยอดผู้นำสตรีโลก อีกหนึ่งการประชุมสำคัญ คือ การประชุมผู้นำเขตเศรษฐกิจเอเปค 2022 (18 – 19 พ.ย. 65) ที่จะเป็นไฮไลท์ดึงดูดความสนใจของทั่วโลกมายังประเทศไทยได้
#ไทยคู่ฟ้า#ร่วมต้านโควิด19
-------------------
วันพุธที่ 15 ธันวาคม 2564
ดร.สาธิต รับมอบยาสมุนไพรฟ้าทะลายโจร ดูแลรักษาผู้ป่วยโควิด 19
รัฐมนตรีช่วยว่าการกระทรวงสาธารณสุข รับมอบยาสมุนไพรฟ้าทะลายโจร 3,000 กล่อง จากมูลนิธิใจใสใส สนับสนุนการดูแลรักษาผู้ป่วยโควิด 19
วันนี้ (15 ธันวาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบยาสมุนไพรฟ้าทะลายโจร
รัฐมนตรีช่วยว่าการกระทรวงสาธารณสุข รับมอบยาสมุนไพรฟ้าทะลายโจร 3,000 กล่อง จากมูลนิธิใจใสใส สนับสนุนการดูแลรักษาผู้ป่วยโควิด 19
วันนี้ (15 ธันวาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบยาสมุนไพรฟ้าทะลายโจร จำนวน 3,000 กล่อง จาก ศ.พญ.สยมพร ศิรินาวิน ประธานมูลนิธิใจใสใส และนพ.มรุต จิรเศรษฐสิริ ที่ปรึกษาแพทยสมาคมการแพทย์แผนไทยและการแพทย์ผสมผสาน และคณะ
ดร.สาธิต กล่าวว่า ยาสมุนไพรฟ้าทะลายโจรที่ได้รับมอบในวันนี้ เป็นยาสมุนไพรที่มีปริมาณสารแอนโดรกราโฟไลด์ขนาด 60 มิลลิกรัม ตามที่กรมการแพทย์แผนไทยและการแพทย์ทางเลือกกำหนด สำหรับนำไปใช้รักษาผู้ป่วยโควิด 19 ที่มีอาการเล็กน้อย ร่วมกับการรักษาทางการแพทย์แผนปัจจุบัน ใช้ดูแลอาการเบื้องต้นและป้องกันไม่ให้เกิดอาการรุนแรงได้ โดยกระทรวงสาธารณสุขจะเร่งจัดส่งให้กับหน่วยบริการสาธารณสุขที่ต้องดูแลผู้ป่วยโควิด 19 ได้นำไปใช้ประโยชน์ต่อไป
ทั้งนี้ กระทรวงสาธารณสุขพร้อมสนับสนุนสมุนไพรไทยฟ้าทะลายโจร ให้เป็นที่ยอมรับในระดับสากลเพิ่มมูลค่าให้กับเศษฐกิจ สร้างโอกาสสร้างรายได้กับให้เกษตรกรและผู้ประกอบการ
*********************************** 15 ธันวาคม 2564
วันอังคารที่ 12 เมษายน 2565
ฝากบ้านไว้กับตำรวจ ผ่านแอปฯ "ฝากบ้าน 4.0" ป้องกันอาชญากรรมช่วงเทศกาลสงกรานต์
.....
วันหยุดสงกรานต์ 2565 ที่มีวันหยุดต่อเนื่องหลายวัน ทำให้ผู้คนส่วนใหญ่เลือกเดินทางออกจาก กทม. เพื่อกลับไปหาครอบครัวหรือท่องเที่ยวในต่างจังหวัด อย่างไรก็ตาม อาจมีคนกังวลไม่น้อยว่า ระหว่างที่ไม่อยู่บ้านหลายวัน อาจเกิดเหตุร้ายต่าง ๆ ขึ้น
.
และเพื่ออำนวยความสะดวกดูแลประชาชน ป้องกันการเกิดเหตุโจรกรรมทรัพย์สินของประชาชนที่ไม่อยู่บ้าน สำนักงานตำรวจแห่งชาติ เชิญชวนประชาชนฝากบ้านไว้กับตำรวจ ผ่านแอปพลิเคชัน “ฝากบ้าน 4.0” โดยเริ่มฝากบ้านได้ตั้งแต่บัดนี้ - 17 เม.ย. 65
.
ซึ่งผู้ที่จะเข้าร่วมโครงการ สามารถเปิดแอปพลิเคชัน “ฝากบ้าน 4.0” แล้วลงทะเบียนกรอกข้อมูล เลือกสถานีตำรวจที่ขอรับบริการฝากบ้าน จากนั้นเลือกเมนู “ฝากบ้าน” แล้วกดเลือก “ฝากบ้านของฉัน” กรอกรายละเอียดคำร้อง และตรวจสอบคำร้องผ่านเมนู “ข้อมูลของฉัน” นอกจากนี้ ยังสามารถยื่นแบบฟอร์มเข้าร่วมโครงการฯ ที่สถานีตำรวจในพื้นที่บ้านของตัวเองได้เช่นกัน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอังคารที่ 6 กรกฎาคม 2564
ก.อุตฯ ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงาน มอบหน้ากากอนามัยและน้ำดื่มให้กับประชาชนผู้ที่ได้รับผลกระทบ
กระทรวงอุตสาหกรรม ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงาน มอบหน้ากากอนามัยและน้ำดื่มให้กับประชาชนผู้ที่ได้รับผลกระทบ
วันนี้ (6 กรกฎาคม 2564) กระทรวงอุตสาหกรรม โดยสำนักงานอุตสาหกรรมจังหวัดสมุทรปราการ ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงานบริษัท หมิงตี้เคมีคอล จำกัด เบื้องต้นได้มอบหน้ากากอนามัย จำนวน 29,000 ชิ้น และน้ำดื่ม จำนวน 2,000 ขวด ให้กับประชาชนผู้ที่ได้รับผลกระทบ
วันจันทร์ที่ 11 เมษายน 2565
ปลัดกระทรวงกลาโหม สรงน้ำพระพุทธนวราชตรีโลกนาถศาสดากลาโหมพิทักษ์ เสริมสิริมงคลวันปีใหม่ไทยในกิจกรรม ”ตามรอยวิถีไทย วิถีธรรม”
เช้าวันจันทร์ ที่ ๑๑ เมษายน ๒๕๖๕ เวลา ๐๙.๐๙ น. พลเอก วรเกียรติ รัตนานนท์ ปลัดกระทรวงกลาโหม ได้นำคณะผู้บังคับบัญชาชั้นสูงของสำนักงานปลัดกระทรวงกลาโหมร่วมพิธีวางพวงมาลัยถวายสักการะพระพุทธนวราชตรีโลกนาถศาสดากลาโหมพิทักษ์
พระบรมรูปสมเด็จพระมหาธิรราชเจ้า เจ้าพ่อหอกลอง และพระพุทธรูปประจำเหล่าทัพ (๕ องค์) และสรงน้ำพระพุทธนวราชตรีโลกนาถศาสดากลาโหมพิทักษ์ พระพุทธปฏิมาประธานประจำพุทธศาสนสถาน ภายในศาลาว่าการกลาโหม รวมทั้งก่อเจดีย์ทราย เนื่องในเทศกาลสงกรานต์ ประจำปี ๒๕๖๕ "ตามรอยวิถีไทย วิถีธรรม" ณ พุทธศาสนสถาน ชั้น ๓ ในศาลาว่าการกลาโหม เพื่อเป็นการสืบสาน และรักษาประเพณีอันดีงามของไทย รวมทั้งเป็นสิริมงคลแก่หน่วยงานและกำลังพล
โดยได้มีการจัดสถานที่ให้กำลังพลได้เข้าสรงน้ำพระพุทธรูปเพื่อขอพรในโอกาสเทศกาลปีใหม่ไทยรวมทั้งกิจกรรมขนทรายเข้าวัดโดยจัดให้มีเจดีย์ทรายจำลองเพื่อเชิญชวนให้กำลังพลร่วมทำบุญ ขนทรายเข้าวัด จำนวน ๕ วัด ที่กำลังดำเนินการก่อสร้างเสนาสนะ โดยร่วมทำบุญซื้อทรายกระสอบละ ๙๙ บาทหรือตามกำลังศรัทธา ณ บริเวณด้านหน้าพุทธศาสนสถาน ชั้น ๓ และห้องอุดมสุข (ร้านอาหาร) ภายในศาลาว่าการกลาโหม โดยบรรยากาศนั้นเป็นไปอย่างชื่นมื่น ตามขนบธรรมเนียมของวัฒนธรรมไทย
#วันปีใหม่ไทย
#วิถีไทยวิถีธรรม
#สำนักงานปลัดกระทรวงกลาโหม
วันจันทร์ที่ 8 สิงหาคม 2565
​สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันเฉลิมพระชนมพรรษา สมเด็จพระบรมราชชนนีพันปีหลวง
เช้าวันนี้ (วันที่ 8 ส.ค. 65 เวลา 09.00 น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในการตรวจเยี่ยมการจัดกิจกรรมบริจาคโลหิตถวายเป็นพระราชกุศลเนื่องในโอกาสวันเฉลิมพระชนมพรรษา สมเด็จพระบรมราชชนนีพันปีหลวง ประจำปี ๒๕๖๕
ณ บริเวณหน้าห้องโถงยุทธนาธิการ ในศาลาว่าการกลาโหม
สำหรับกิจกรรมในวันนี้ปลัดกระทรวงกลาโหมได้ร่วมบริจาคโลหิตพร้อมกับกำลังพล เพื่อนำโลหิตที่ได้รับบริจาคไปช่วยเหลือทหาร ตำรวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่รวมทั้งประชาชนทั่วไป เพื่อส่งต่อโลหิตที่ปลอดภัยให้กับผู้ป่วยโรงพยาบาลพระมงกุฎเกล้า ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) ทำให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกำลังพลเข้าร่วมบริจาคโลหิต 90 นาย รวมแล้วได้โลหิต 40,500 ซี.ซี. เพื่อถวายเป็นพระราชกุศลและน้อมสำนึกในพระมหากรุณาธิคุณอันหาที่สุดมิได้
วันอังคารที่ 17 สิงหาคม 2564
รมว.พม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน ที่ศูนย์พักคอย วัดอินทรวิหาร พร้อมลงพื้นที่ 4 เขต กทม. เยี่ยมให้กำลังใจผู้ป่วยติดเตียงถึงบ้าน
รมว.พม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน ที่ศูนย์พักคอย วัดอินทรวิหาร พร้อมลงพื้นที่ 4 เขต กทม. เยี่ยมให้กำลังใจผู้ป่วยติดเตียงถึงบ้าน
เมื่อวันที่14 ส.ค. 64เวลา10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร และศูนย์ช่วยเหลือสังคม สายด่วน พม. โทร. 1300 ลงพื้นที่ ณ ศูนย์พักคอยรอการส่งต่อ วัดอินทรวิหาร พระอารามหลวง เขตพระนครกทม. เพื่อมอบถุงยังชีพ "ถุงกำลังใจ สู้โควิด 19" ซึ่งมีเครื่องอุปโภคบริโภคและยาที่มีความจำเป็น ให้แก่อาสาสมัครพัฒนาสังคมและความมั่นคงของมนุษย์ (อพม.) นำไปช่วยเหลือผู้ป่วยติดเตียงที่ประสบปัญหาความเดือดร้อนและความยากลำบากในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จากนั้น เดินทางไปลงพื้นที่เยี่ยมให้กำลังใจและมอบถุงยังชีพให้ผู้ป่วยติดเตียงในชุมชนเขตพระนคร ป้อมปราบศัตรูพ่าย พญาไท และสัมพันธวงศ์
นายจุติกล่าวว่า วันนี้ ตนมาในนามของคณะรัฐบาล เดินทางมาเยี่ยมพี่น้องประชาชนและนำ "ถุงกำลังใจ สู้โควิด 19" ถุงแห่งความสุขของพลเอก ประยุทธ์จันทร์โอชา นายกรัฐมนตรี มามอบให้กับประชาชนและผู้ป่วยติดเตียงที่เดือดร้อนจากโควิด-19ตนยืนยันว่ารัฐบาลไม่ทิ้งใคร ซึ่งคณะผู้บริหารกระทรวง พม. ได้ร่วมลงพื้นที่มาดูแลความเป็นอยู่และทุกข์สุขของประชาชน และเราจะนำปัญหาที่ได้รับมาแก้ไขจากการรับรู้และฟังปัญหาเพื่อนำไปรายงานต่อคณะรัฐมนตรีให้ทราบต่อไป
นายจุติกล่าวเพิ่มเติมว่า ด้านความช่วยเหลือของกระทรวง พม. นั้น เราทำงานอย่างเต็มที่ ซึ่งเรามีทั้งประธานชุมชน อาสาสมัครพัฒนาสังคมฯ และเรายังทำงานร่วมกับอีกหลายกระทรวง เนื่องจากปัญหาของประชาชนมีหลากหลาย เพื่อการแก้ไขปัญหาให้ตรงจุดและปลัดกระทรวง พม. ยังได้เน้นย้ำว่า ทุกเรื่องเป็นเรื่องเร่งด่วนต้องทำงานให้ทัน ต้องแก้ไขปัญหาของประชาชนให้ได้ กระทรวง พม. มีความห่วงใยกลุ่มเปราะบาง เป็นกลุ่มที่มีความยากลำบากในการดำรงชีวิต ตนจึงเดินทางมาเยี่ยมผู้ป่วยติดเตียงถึงบ้าน อีกทั้งมีการวางแผนช่วยเหลือในระยะยาวสำหรับเด็ก เยาวชนให้ได้รับการศึกษา และการฝึกอาชีพให้กับแม่เลี้ยงเดี่ยวอีกด้วย ทั้งนี้ เรื่องการให้ความช่วยเหลือประชาชนที่เดือดร้อนกระทรวง พม. มีหลายช่องทางในการติดต่อ โดยเฉพาะศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และเรามีอาสาสมัครพัฒนาสังคมฯ ลงพื้นที่ไปรับฟังปัญหาของประชาชน ให้เราเร่งแก้ไขปัญหาเพื่อแข่งกับเวลา และบูรณาการอย่างเร่งด่วน เพราะประชาชนเป็นศูนย์กลาง ซึ่งรัฐบาลนี้จะไม่ทิ้งใครไว้ข้างหลัง
วันเสาร์ที่ 2 ตุลาคม 2564
“อาคารแสดงประเทศไทย” ได้ฤกษ์เปิดอย่างเป็นทางการ พร้อมประชันความอลังการระดับโลก
“อาคารแสดงประเทศไทย” ได้ฤกษ์เปิดอย่างเป็นทางการ พร้อมประชันความอลังการระดับโลก
เปิดฉาก“อาคารแสดงประเทศไทย”อย่างยิ่งใหญ่ในงาน‘World Expo 2020 Dubai’ณเมืองดูไบสหรัฐอาหรับเอมิเรตส์ซึ่งจะจัดขึ้นตั้งแต่วันที่1ตุลาคม2564 - 31มีนาคม2565ภายใต้แนวคิดหลัก“เชื่อมความคิดสร้างอนาคต: Connecting Minds, Creating the Future”มีผู้เข้าร่วมงาน192ประเทศโดยได้รับเกียรติจากนายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศเป็นประธานในพิธีเปิดอาคารแสดงประเทศไทยอย่างเป็นทางการพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมในฐานะCommissioner General of Section for Thailand Pavilionนายวราวุธภู่อภิญญาเอกอัครราชทูตไทยณกรุงอาบูดาบีนายชัยรัตน์ศิริวัฒน์กงสุลใหญ่ณเมืองดูไบนายปณตบุณยะโหตระผู้อำนวยการสำนักงานส่งเสริมการค้าในต่างประเทศณเมืองดูไบนายชัยวัฒน์ตามไทผู้อำนวยการการท่องเที่ยวแห่งประเทศไทยสำนักงานดูไบและดร.กษิติธรภูภราดัยรองผู้อำนวยการใหญ่ดีป้าและผู้อำนวยการโครงการWorld Expo 2020 Dubaiร่วมงาน
ทั้งนี้ในช่วงบ่ายวันเดียวกันทางอาคารแสดงประเทศไทยได้รับเกียรติอย่างสูงต้อนรับฯพณฯReem Ebrahim Al Hashimyรัฐมนตรีว่าการกระทรวงความร่วมมือระหว่างประเทศและอธิบดีงานWorld Expo 2020 Dubaiที่เดินทางมาแสดงความยินดีในวันเปิดอาคารแสดงประเทศไทยพร้อมหารือเรื่องโครงการความร่วมมือของทั้งสองประเทศในอนาคตอีกด้วย
_______________
The Thailand Pavilion Opens in Spectacular Style
After officially opening the beautiful, flower-adorned doors of the Thailand Pavilion in an elegant ceremony today, Friday, October 1, the vibrant destination has revealed more details about what visitors can expect from our exciting line-up of special events.
Welcoming special guests H.E. Mr. Don Pramudwinai Deputy Prime Minister and Minister of Foreign Affairs, presided over the ceremony, with Ms. Ajarin Pattanapanchai, Permanent Secretary of the Ministry of Digital Economy and Society and the Commissioner General of Section for Thailand Pavilion, H.E. Mr. Waravuth Pouapinya, Thailand Ambassador to the UAE, and H.E. Mr. Chairat Sirivat Consul General of Thailand to the UAE, the exclusive ceremony featured a carefully selected guest list of Dubai’s most significant dignitaries, professionals, and journalists. Commissioner General of Section for Thailand Pavilion
In the afternoon of our amazing pavilion opening day, it was our honour to welcome Her Excellency Reem Ebrahim Al Hashimy, Minister of State for International Cooperation and Director-General of Expo 2020 Dubai as our distinguished guest. She had a wonderful time to congratulate on the opening day and discuss cooperation between the two countries as well.
For more information about the full program of special events at the Thailand Pavilion, visit https://www.expo2020dubaithailand.com/
Facebook / Instagram: Expo 2020 Dubai Thailand
************
วันเสาร์ที่ 20 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 20 พฤศจิกายน 2564 เวลา 08.30 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 20 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 16 สายทาง สัญจรผ่านได้ 12 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 20 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี ตรัง และนครปฐม รวม 16 สายทาง สามารถสัญจรผ่านได้ 12 สายทาง และไม่สามารถสัญจรผ่านได้ 4 สายทาง แบ่งเป็น น้ำท่วมสูง 3 สายทาง (3 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146
วันศุกร์ที่ 25 กุมภาพันธ์ 2565
เปิดแล้ว ขึ้นฟรี 6 เดือน  "อธิรัฐ" ชวนประชาชนใช้บริการเรือไฟฟ้าคลองแสนแสบส่วนต่อขยาย วัดศรีบุญเรือง - สำนักงานเขตมีนบุรี
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงการพัฒนายานพาหนะในระบบขนส่งสาธารณะด้วยเทคโนโลยีพลังงานไฟฟ้า โดยกรุงเทพมหานครร่วมกับกรมเจ้าท่า เปิดให้บริการเรือโดยสารพลังงานไฟฟ้าในคลองแสนแสบ ส่วนต่อขยาย ด้วยจำนวนเรือ 12 ลำ รองรับผู้โดยสาร 40 ที่นั่ง/ลำ ให้บริการตั้งแต่ท่าเรือวัดศรีบุญเรือง - ท่าเรือสำนักงานเขตมีนบุรี ระยะทาง 10.50 ก.ม. จำนวน 12 ท่าเรือ เริ่มจาก
•ท่าเรือสำนักงานเขตมีนบุรี
•ท่าเรือตลาดมีนบุรี
•ท่าเรือประตูน้ำบางชันเหนือ
•ท่าเรือประตูน้ำบางชันใต้
•ท่าเรือชุมชนหลอแหลใหญ่
•ท่าเรือสุเหร่าแดง
•ท่าเรือหมู่บ้านร่มไทร
•ท่าเรือคลองระหัส
•ท่าเรือเสรีไทย 26
•ท่าเรือห้างพาซิโอ (จุด park & ride 200 คัน ท่ารถโดยสารประจำทางและสถานีรถไฟฟ้าสายสีส้มที่อยู่ระหว่างการก่อสร้าง
•ท่าเรือโรงเรียนพร้อมมิตรวิทยา
•ท่าเรือวัดศรีบุญเรือง โดยที่ท่าเรือวัดศรีบุญเรืองจะมีเรือของเอกชนให้บริการต่อไปจนถึงสะพานผ่านฟ้าลีลาศรวมระยะทางทั้งสิ้น 18 ก.ม.
การให้บริการ
•วันปกติ : วันละ 40 เที่ยว ช่วงเวลา 05.30 น.- 20.30 น. ความถี่ทุกๆ 15 นาที ในช่วงเร่งด่วน และ 30 นาทีในช่วงเวลาอื่น
•วันหยุดราชการ : จะวิ่งรอบความถี่ทุกๆ 30 นาที (ช่วงเวลาอาจปรับตามความเหมาะสม)
อัตราค่าโดยสาร : โดยในช่วง 6 เดือนแรก (ถึงเดือน ส.ค.65) จะให้บริการฟรีเพื่อทดลองและประชาสัมพันธ์ หลังจากนั้นจะเก็บค่าบริการ 15 บ. ตลอดสาย
วันจันทร์ที่ 6 มิถุนายน 2565
สธ. ปั้นนักบริหารการแพทย์และสาธารณสุขรุ่นใหม่ มีคุณธรรม จริยธรรม พร้อมใช้เทคโนโลยีในการทำงานได้อย่างมีประสิทธิภาพ
กระทรวงสาธารณสุข พัฒนาศักยภาพนักบริหารการแพทย์และสาธารณสุข เป็นผู้บริหารรุ่นใหม่ที่มีโลกทัศน์เปิดกว้าง ปรับตัวรับการเปลี่ยนแปลงที่รวดเร็ว มีทักษะการทำงานในรูปแบบเครือข่าย ประยุกต์ใช้เทคโนโลยีดิจิทัลได้อย่างมีประสิทธิภาพ
กระทรวงสาธารณสุข พัฒนาศักยภาพนักบริหารการแพทย์และสาธารณสุข เป็นผู้บริหารรุ่นใหม่ที่มีโลกทัศน์เปิดกว้าง ปรับตัวรับการเปลี่ยนแปลงที่รวดเร็ว มีทักษะการทำงานในรูปแบบเครือข่าย ประยุกต์ใช้เทคโนโลยีดิจิทัลได้อย่างมีประสิทธิภาพ พร้อมคุณธรรม จริยธรรมในการทำงาน เพื่อประชาชนได้รับบริการที่มีคุณภาพ และมีคุณภาพชีวิตที่ดีขึ้น
วันนี้ (6 มิถุนายน 2565) ที่ กรมสนับสนุนบริการสุขภาพ กระทรวงสาธารณสุข จ.นนทบุรี นพ.เกียรติภูมิ วงศ์รจิตปลัดกระทรวงสาธารณสุข พร้อมด้วย ดร.สุดคนึง ฤทธิ์ฤาชัย ผู้อำนวยการวิทยาลัยนักบริหารสาธารณสุข เปิดการอบรมหลักสูตรนักบริหารการแพทย์และสาธารณสุขระดับสูง รุ่นที่38 ประจำปีงบประมาณ พ.ศ. 2565 โดย นพ.เกียรติภูมิกล่าวว่า กระทรวงสาธารณสุขให้ความสำคัญกับการพัฒนาผู้บริหารระดับสูงรุ่นใหม่ที่มีทักษะความรู้ด้านต่างๆ ตามบทบาทหน้าที่ความรับผิดชอบ สามารถทำงานเป็นเครือข่ายเชื่อมโยงบูรณาการกันภายในองค์กร และประสานความร่วมมือกับผู้เกี่ยวข้องทุกภาคส่วนในสังคม เพื่อให้การบริหารราชการตามยุทธศาสตร์ของกระทรวงสาธารณสุขบรรลุเป้าหมายที่กำหนดไว้ ขณะเดียวกันก็เป็นผู้นำในการบริหารจัดการให้บุคลากรในหน่วยงานมีทักษะการปฏิบัติงานด้านสาธารณสุขอย่างมีประสิทธิภาพและประสิทธิผล โดยมีเป้าหมายสูงสุดคือประชาชนได้รับบริการที่มีคุณภาพ มีคุณภาพชีวิตที่ดีขึ้นตามปรัชญาและเป้าหมายของหลักสูตร คือ บ่มเพาะ “ผู้บริหารรุ่นใหม่” ที่มีโลกทัศน์เปิดกว้าง กระตือรือร้นในการเรียนรู้สิ่งใหม่ๆ รู้จักปรับตัวกับการเปลี่ยนแปลงที่รวดเร็ว เรียนรู้วิธีคิดเชิงยุทธศาสตร์ วิเคราะห์ภาพกว้างได้ มีวิจารณญาณและความคิดสร้างสรรค์ พร้อมด้วยคุณธรรม จริยธรรม มีทักษะการบริหารในรูปเครือข่ายและบูรณาการ สามารถประยุกต์ใช้เทคโนโลยีดิจิทัลได้อย่างมีประสิทธิภาพ
“ขอให้ผู้บริหารยึดหลักCPR คือ C (Create) : เป็นนักคิดที่ดี , P (Positive) : มองโลกในแง่บวก มองหาโอกาสมากกว่าอุปสรรค และ R (Response Social) : ทำทุกอย่างเพื่อสังคมและประเทศชาติ โดยเฉพาะในยุคที่โลกมีความเปลี่ยนแปลง ขอให้เตรียมตัวเป็นผู้บริหารยุคใหม่ที่ปรับตัวให้ทันโลกตามบริบทต่างๆ อย่างเหมาะสม เกิดความปรารถนาดีต่อผู้อื่น และขอให้ยึดเสมอว่าการทำงานต่างๆ นั้น จะต้องทำเพื่อประโยชน์ต่อผู้อื่นและให้เกิดคุณค่าสูงสุดแก่ประเทศชาติ” นพ.เกียรติภูมิกล่าว
ทั้งนี้ การฝึกอบรมเน้นกิจกรรมที่หลากหลายผสมผสาน มีการเรียนรู้แบบInteractive Learning การแลกเปลี่ยนเรียนรู้ระหว่างผู้เข้ารับการอบรมกับวิทยากรผู้ทรงคุณวุฒิจากหลากหลายสาขา โดยการอบรมจัดขึ้นระหว่างวันที่6 มิถุนายน - 26 สิงหาคม 2565 มีผู้เข้ารับการอบรม ทั้งสิ้น 65 คน จากสังกัดสำนักงานปลัดกระทรวงสาธารณสุข52 คน กรมต่าง ๆ 10 คน สำนักงานหลักประกันสุขภาพแห่งชาติ 1 คน สำนักงานคณะกรรมการสุขภาพแห่งชาติ 1 คนและองค์การเภสัชกรรม 1 คน
************************************************* 6 มิถุนายน 2565
วันพฤหัสบดีที่ 22 กรกฎาคม 2564
จุรินทร์ ดูแล ผู้ส่งออก เพิ่มสัดส่วนผู้ประกอบการรายจิ๋วรับสิทธิประโยชน์ส่งออก  พร้อมขยายกลยุทธ์เมกะเทรนด์ ดึง BCG ตอบวาระชาติ
ประชุมคณะกรรมการบริหารกองทุนส่งเสริมการค้าระหว่างประเทศ ครั้งที่ 2/2564
นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า วันนี้ (21 ก.ค. 64) ที่ประชุมคณะกรรมการบริหารกองทุนส่งเสริมการค้าระหว่างประเทศ ครั้งที่ 2/2564 ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้มีมติเห็นชอบให้เพิ่ม "บุคคลธรรมดาที่มีอนาคตเป็นผู้ประกอบการรุ่นใหม่" เข้าไปในรายละเอียดกลุ่มเป้าหมายประเภทของผู้ประกอบการที่กองทุนฯ ส่งเสริมและสนับสนุนการค้าระหว่างประเทศ รวมถึงเพิ่มการส่งเสริม “ในยุค New Normal” เข้าไปในเป้าประสงค์ของกองทุนฯ อีกด้วย
นอกเหนือจากนี้ ยังมีการเพิ่มกลุ่มสินค้าและบริการ “เมกะเทรนด์” มี BCG Economy (Bio-Circular-Green Economy) หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว ซึ่งเป็นส่วนหนึ่งของเมกะเทรนด์ เพื่อตอบโจทย์การพัฒนาเศรษฐกิจสู่การพัฒนาที่ยั่งยืน ซึ่งเป็นวาระแห่งชาติอีกด้วย
นางมัลลิกา กล่าวเพิ่มเติมว่า ประธานได้สั่งการที่ประชุมเรื่องนโยบายในการพัฒนาศักยภาพทางการตลาดให้กับภาคการผลิตฐานราก ทั้ง SME และ Micro SME ว่ากองทุนฯ จะต้องจัดเกณฑ์การคัดเลือกผู้ประกอบการในการเข้าร่วมโครงการต่างๆ โดยสร้างโอกาสให้ผู้ประกอบการรายเล็กและรายย่อมให้ได้ไปเปิดตลาดในต่างประเทศ โดยจะต้องมีจำนวนผู้ประกอบการขนาดข้างต้นได้รับการพิจารณาคัดเลือกเข้าร่วมโครงการต่างๆ ที่ได้รับการจัดสรรเงินโดยกองทุนฯ อย่างน้อยร้อยละ 10-15 และตนจะติดตามผลการดำเนินการดังกล่าวในการประชุมครั้งต่อไป
วันศุกร์ที่ 5 พฤศจิกายน 2564
ธ.ก.ส. แจงประเด็นราคาข้าวตกต่ำ
ากกรณีที่สื่อสังคมออนไลน์นำเสนอข่าวราคาข้าวตกต่ำ ทำให้กระทบกับเกษตรกรผู้ปลูกข้าวเป็นอย่างมาก นส่วนของ ธ.ก.ส. ขอเรียนชี้แจงว่า ธ.ก.ส. มีหน้าที่ในการจ่ายเงินช่วยเหลือตามโครงการประกันรายได้ข้าว รวมถึงการออกมาตรการคู่ขนาน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากกรณีที่สื่อสังคมออนไลน์นำเสนอข่าวราคาข้าวตกต่ำ ทำให้กระทบกับเกษตรกรผู้ปลูกข้าวเป็นอย่างมาก จึงมีการเรียกร้องให้รัฐบาลและหน่วยงานที่เกี่ยวข้องแก้ปัญหาอย่างเร่งด่วนนั้น ในส่วนของ ธ.ก.ส. ขอเรียนชี้แจงว่า ธ.ก.ส. มีหน้าที่ในการจ่ายเงินช่วยเหลือตามโครงการประกันรายได้ข้าว รวมถึงการออกมาตรการคู่ขนาน ประกอบด้วย โครงการสินเชื่อชะลอการขายข้าวเปลือกนาปี และโครงการสินเชื่อเพื่อรวบรวมข้าวและสร้างมูลค่าเพิ่ม โดยสถาบันเกษตรกร ซึ่งรวบรวมข้าวจากสมาชิกนำมาแปรรูป เพื่อเพิ่มมูลค่า เป็นการดูดซับปริมาณข้าวในตลาดไม่ให้ราคาตกต่ำ ส่วนการประกันรายได้เกษตรกรผู้ปลูกข้าว ปีการผลิต 2564/65 ธ.ก.ส. รอมติคณะรัฐมนตรี ซึ่งมีมติเมื่อวันที่ 4 พฤศจิกายน 2564 โดยกระทรวงพาณิชย์เป็นผู้นำเสนอ ซึ่ง ธ.ก.ส. พร้อมจ่ายเงินทันทีเมื่อได้รับรายชื่อตามระบบ
วันพฤหัสบดีที่ 9 มิถุนายน 2565
นายกฯ เร่งผลักดันความร่วมมือ “การเกษตรไทย - ซาอุดีฯ” เดินหน้าขยายตลาด “ส่งออกข้าวไทย”
.....
พลเอก ประยุทธ์ จันทร์โอชา นายกรัฐมนตรี เร่งส่งเสริมและผลักดันความร่วมมือด้าน “สินค้าเกษตร” ระหว่างไทยและซาอุดีอาระเบียให้มีความก้าวหน้าและเป็นรูปธรรม ทั้งนี้ กระทรวงเกษตรและสหกรณ์ได้เดินหน้าขยายความร่วมมือด้านการเกษตรกับซาอุดีฯ ซึ่งจะครอบคุลมภาคการเกษตรทุกมิติ เช่น ชลประทาน ปศุสัตว์ ประมง ฮาลาล อุตสาหกรรมเกษตร และเทคโนโลยีเกษตร เป็นต้น
.
นอกจากนี้ คณะกรรมการบริหารกรมการข้าว ได้เล็งเห็น “โอกาสของการส่งออกข้าวไทย” และจากสถานการณ์ปัญหาความมั่นคงทางอาหาร (Food Security) ที่ผ่านมา พบว่า ประเทศไทยสามารถรับมือได้น่าพอใจ และทางซาอุดีฯ ก็มีความต้องการข้าวเป็นจำนวนมาก
.
นายกฯ จึงกำชับทุกหน่วยงานที่เกี่ยวข้อง ให้ร่วมบูรณาการการทำงานเพื่อให้เกิดผลสำเร็จ โดยเชื่อมั่นในองค์ความรู้ ความสามารถของคนไทย และประสบการณ์ที่ไทยสืบทอดภูมิปัญญาการปลูกข้าวมาอย่างยาวนาน
.
อ่านเพิ่มเติม คลิกhttps://www.thaigov.go.th/news/contents/details/55491
#ไทยคู่ฟ้า#ร่วมต้านโควิด19
-------------------
วันพุธที่ 17 พฤศจิกายน 2564
สบช.- รร.มัธยมในเขตสุขภาพที่ 4 ลงนามความร่วมมือจัดการศึกษาด้านวิทยาศาสตร์สุขภาพในโครงการ สบช.สัญจร
สถาบันพระบรมราชชนก กระทรวงสาธารณสุข และโรงเรียนมัธยมศึกษาในเขตสุขภาพที่ 4 จำนวน 55 แห่ง ลงนามความร่วมมือทางวิชาการ เพิ่มโอกาสทางการศึกษาแก่นักเรียนที่สนใจเข้าศึกษาในสาขาวิทยาศาสตร์สุขภาพ โครงการ สบช.สัญจร ปี 2565
วันนี้ (17 พฤศจิกายน 2564) ที่ โรงเรียนสระบุรีวิทยาคม จังหวัดสระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข เป็นประธานพิธีลงนามความร่วมมือทางวิชาการ ในโครงการ สบช.สัญจร ปี 2565 ระหว่างสถาบันพระบรมราชชนก กระทรวงสาธารณสุข โดยศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และโรงเรียนเครือข่ายส่งเสริมประสิทธิภาพการจัดการมัธยมศึกษาในเขตสุขภาพที่ 4 กระทรวงศึกษาธิการ โดยมีผู้อำนวยการโรงเรียนเครือข่ายส่งเสริมประสิทธิภาพการจัดการมัธยมศึกษาทั้ง 55 แห่ง ร่วมลงนาม
นายวัชรพงศ์กล่าวว่า วันนี้ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานในพิธีลงนามความร่วมมือทางวิชาการ โดยสถาบันพระบรมราชชนกกระทรวงสาธารณสุข เปิดโอกาสให้นักเรียนในท้องถิ่นห่างไกลและทุรกันดารทั่วประเทศได้เข้าศึกษาต่อในระดับอุดมศึกษาด้านวิทยาศาสตร์สุขภาพของสถาบันฯ ในโครงการ “สบช.สัญจร” เป็นการสร้างความร่วมมือทางวิชาการ และสร้างเครือข่ายทางการศึกษาระหว่างสถาบันพระบรมราชชนกกับสถานศึกษาต่างๆ ทุกเขตสุขภาพ ในการพัฒนาการศึกษาและพัฒนาสุขภาพของผู้เรียนทุกช่วงวัย ผลิตกำลังคนด้านสาธารณสุขรองรับการดูแลสุขภาพประชาชนในอนาคต โดยที่ผ่านมาได้ลงนามความร่วมมือกับโรงเรียนมัธยมในเขตสุขภาพที่ 1, 2, 3, 5 และ 9 ไปแล้ว
นายวัชรพงศ์กล่าวต่อว่า สำหรับการลงนามในวันนี้ เป็นความร่วมมือกับโรงเรียนเครือข่ายมัธยมศึกษาในเขตพื้นที่สุขภาพที่ 4 ได้แก่ สระบุรี นครนายก พระนครศรีอยุธยา อ่างทอง นนทบุรี และปทุมธานี มีโรงเรียนเข้าร่วมทั้งสิ้น 55 แห่ง ถือเป็นโอกาสดีที่นักเรียนในพื้นที่จะได้รับการศึกษาในสาขาวิทยาศาสตร์สุขภาพ ซึ่งเมื่อจบการศึกษาแล้วจะเป็นกำลังคนด้านสาธารณสุขที่มีคุณภาพ สามารถนำความรู้มาดูแลตนเอง ครอบครัว และทำประโยชน์ให้แก่ประเทศชาติต่อไป
****************************** 16 พฤศจิกายน 2564
วันอังคารที่ 13 กรกฎาคม 2564
รองปลัดฯ ภานุวัฒน์  เป็นประธานการประชุมคณะทำงานกำกับและติดตามการดำเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทำงานกำกับและติดตามการดำเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564 ณ ห้องประชุมกองยุทธศาสตร์และแผนงาน ชั้น 6 อาคารสำนักงานปลัดกระทรวงอุตส
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทำงานกำกับและติดตามการดำเนินงานโครงการภายใต้ความร่วมมือระหว่างประเทศของกระทรวงอุตสาหกรรม ครั้งที่ 1/2564 เพื่อหารือแนวทางการดำเนินการโครงการการสนับสนุนผู้ประกอบการขนาดกลางและขนาดย่อมมุ่งสู่อุตสาหกรรมสีเขียวโดยการประยุกต์ใช้เทคโนโลยีคาร์บอนต่ำ (Greening Industry Through Low Carbon Technology Application for SMEs)
โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม และนายนฤบดินทร์ วุฒิวรรณ ผู้อำนวยการกองยุทธศาสตร์และแผนงานกระทรวงอุตสาหกรรม เข้าร่วม ณ ห้องประชุมกองยุทธศาสตร์และแผนงาน ชั้น 6 อาคารสำนักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom)
ทั้งนี้ การจัดประชุมฯ ดังกล่าวเป็นไปตามข้อกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
วันจันทร์ที่ 25 ตุลาคม 2564
​รมต.อนุชา สั่งการ พศ. เร่งดูแลพระได้รับผลกระทบในพื้นที่ 3 จชต. ห่วงโควิดระบาด กำชับเรื่องการทำบุญต้องปฏิบัติตามมาตรการอย่างเคร่งครัด
​รมต.อนุชา สั่งการ พศ. เร่งดูแลพระได้รับผลกระทบในพื้นที่ 3 จชต. ห่วงโควิดระบาด กำชับเรื่องการทำบุญต้องปฏิบัติตามมาตรการอย่างเคร่งครัด
วันนี้ (25 ต.ค.64) เวลา 08.00 น. ณ ตึกบัญชาการ 1 ทำเนียบรัฐบาล นายชนธัญ แสงพุ่ม รองเลขาธิการ ปฏิบัติราชการแทนเลขาธิการศูนย์อำนวยการบริหารจังหวัดชายแดนภาคใต้ นำคณะพระสังฆาธิการ นำโดยพระราชวรเวที เจ้าคณะจังหวัดสงขลา และผู้นำเครือข่ายพุทธศาสนิกชนจังหวัดชายแดนภาคใต้ เข้าพบนายอนุชา นาคาศัย รัฐมนตรีประจำสำนักนายกรัฐมนตรี และคณะ ประกอบด้วย นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายสิปป์บวร แก้วงาม รองผู้อำนวยการสำนักงานพระพุทธศาสนาแห่งชาติ รักษาราชการผู้อำนวยการสำนักงานพระพุทธศาสนาแห่งชาติ โดยมี พลเรือตรี สมเกียรติ ผลประยูร เลขาธิการศูนย์อำนวยการบริหารจังหวัดชายแดนภาคใต้ เข้าร่วมการประชุมผ่านระบบการประชุมออนไลน์ (VDO Conference)
รัฐมนตรีประจำสำนักนายกรัฐมนตรีกล่าวว่า ศาสนาพุทธเป็นศาสนาหลักประจำชาติ และเป็นเสาหลักสำคัญของชาติไทยและคนไทยทั้งประเทศ จึงเป็นสิ่งสำคัญที่เราคนไทยควรทำนุบำรุงศาสนา จากสถาการณ์ที่เกิดขึ้นในพื้นที่ภาคใต้ส่งผลกระทบระยะยาวและเป็นอุปสรรคต่อการปฏิบัติศาสนกิจของพระภิษุสงฆ์และพุทธศาสนิกชนในพื้นที่ โดยได้สั่งการให้ พศ. เร่งติดตามและดำเนินการให้ความช่วยเหลือในส่วนที่เกี่ยวข้องโดยเร็ว ทั้งเรื่องของการบูรณะวัด และการประสานงานอำนวยความสะดวกคณะสงฆ์ พร้อมกำชับเรื่องการทำบุญที่วัดต่าง ๆ เน้นย้ำให้ปฏิบัติตามมาตรการอย่างเคร่งครัดทั้งการใส่บาตร การสวดมนต์ รวมถึงโรงทานต่าง ๆ จะต้องมีการแยก หรือมีการกำหนดจำนวนคน และต้องมีการกำหนดวิธีการในการทำบุญต่าง ๆ ให้เหมาะสม
รัฐมนตรีประจำสำนักนายกรัฐมนตรีกล่าวต่อไปว่า สถานการณ์แพร่ระบาดเชื้อไวรัสโคโรนา 2019 (โควิด-19) ยังคงแพร่ระบาดในอย่างต่อเนื่อง ขอให้ทุกคน ทุกส่วนราชการ ทุกหน่วยงานทั้งภาคประชาชน และประชาสังคม ธุรกิจเอกชนต่าง ๆ ช่วยกันหามาตรการป้องกันของตัวเอง ตามมาตรการ Thailand Prevention ซึ่งจะเป็นส่วนหนึ่งที่ช่วยยับยั้งการแพร่ระบาดโควิด-19 ได้
สำหรับการเข้าหารือในครั้งนี้ เป็นส่วนหนึ่งของกิจกรรมเปิดโลกทัศน์แกนนำเครือข่ายชาวไทยพุทธจังหวัดชายแดนภาคใต้ ณ พื้นที่กรุงเทพมหานครและจังหวัดใกล้เคียง ระหว่างวันที่ 23-29 ตุลาคม พ.ศ. 2564 ซึ่งคณะจะได้เข้าพบและหารือบุคคลสำคัญ อาทิ การเข้าเฝ้าสมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เพื่อหารือแนวทางการทำนุบำรุงพระพุทธศาสนาในพื้นที่จังหวัดชายแดนภาคใต้ ภายหลังจากการเกิดเหตุการความไม่สงบในพื้นที่มาเป็นระยะเวลานาน ส่งผลต่อความยากลำบากในการดำรงชีวิตของพระภิกษุสงฆ์และประชาชนในพื้นที่
............................................
วันอาทิตย์ที่ 10 ตุลาคม 2564
สธ. ย้ำ จะเปิดกิจการ/เปิดเมืองได้ปลอดภัย ทุกฝ่ายต้องเข้ม 4 มาตรการ
กระทรวงสาธารณสุข เผย สถานการณ์โควิด 19 ในประเทศแนวโน้มยังทรงตัว บางพื้นที่ยังพบการระบาดเป็นกลุ่มก้อน ขณะที่บางพื้นที่สถานการณ์เริ่มดีขึ้น เตรียมเปิดกิจการ กิจกรรม เปิดพื้นที่รับนักท่องเที่ยว ย้ำทุกฝ่ายต้องเข้ม 4 มาตรการ
กระทรวงสาธารณสุข เผย สถานการณ์โควิด 19 ในประเทศแนวโน้มยังทรงตัว บางพื้นที่ยังพบการระบาดเป็นกลุ่มก้อน ขณะที่บางพื้นที่สถานการณ์เริ่มดีขึ้น เตรียมเปิดกิจการ กิจกรรม เปิดพื้นที่รับนักท่องเที่ยว ย้ำทุกฝ่ายต้องเข้ม 4 มาตรการ เพื่อไม่ให้เกิดการระบาดระลอกใหม่ และสามารถใช้ชีวิตได้อย่างปกติแบบวิถีใหม่
วันนี้ (10 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า วันนี้มีผู้ป่วยโควิด 19 หายกลับบ้านได้ 9,981 ราย หายป่วยสะสม 1,554,887 ราย ติดเชื้อรายใหม่ 10,817 ราย อยู่ระหว่างการรักษา 110,880 ราย และเสียชีวิต 84 ราย ภาพรวมในขณะนี้แนวโน้มทรงตัว บางพื้นที่พบการระบาดเป็นกลุ่มก้อนจากการรวมกลุ่มทำกิจกรรม อาทิ งานสังสรรค์ งานศพ รวมถึงยังพบการติดเชื้อในโรงงาน สถานประกอบการ แคมป์ก่อสร้าง สถานที่ดูแลกลุ่มเปราะบาง และกลุ่มแรงงานต่างด้าว ขณะที่บางพื้นที่สถานการณ์เริ่มดีขึ้น พบผู้ติดเชื้อประปรายและสามารถควบคุมได้ รัฐบาลจึงมีแนวทางที่จะเปิดกิจการ กิจกรรม และเปิดพื้นที่รับนักท่องเที่ยวเพื่อสร้างรายได้ในชุมชนและขับเคลื่อนเศรษฐกิจประเทศมากขึ้น
นายแพทย์เกียรติภูมิกล่าวต่อว่า การดำเนินกิจการ กิจกรรมต่างๆ และการเปิดเมืองให้ปลอดภัยและยั่งยืน ทุกคน ทุกฝ่าย ต้องตระหนักและเคร่งครัดใน 4 มาตรการสำคัญคือ 1.การฉีดวัคซีนให้ได้ตามเป้าหมายและครอบคลุม ซึ่งขณะนี้ได้จัดหาวัคซีนไว้เพียงพอที่จะให้กับประชาชนตั้งแต่อายุ 12 ปีขึ้นไป 2.การป้องกันตนเองขั้นสูงสุด (Universal Prevention) โดยคิดไว้เสมอว่าทุกคนอาจเป็นผู้ติดเชื้อแฝง และป้องกันตนเองอย่างเข้มงวดกับทุกคน 3.การใช้ชุดตรวจ ATK คัดกรอง เพื่อให้ผลเร็ว เข้าสู่ระบบรักษารวดเร็ว ลดการแพร่เชื้อ และ4.การดำเนินการตามแนวทาง COVID Free Setting ซึ่งองค์กร สถานประกอบการต่างๆ ต้องปฏิบัติอย่างเข้มข้นและต่อเนื่อง ซึ่งหากดำเนินการได้ครบถ้วนทั้ง 4 มาตรการ มั่นใจว่าจะสามารถควบคุมสถานการณ์โควิด 19 ได้ และประชาชนจะสามารถใช้ชีวิตได้อย่างปกติแบบวิถีใหม่
ทั้งนี้ จากการนำร่องเปิดพื้นที่ท่องเที่ยวใน 4 จังหวัด ได้แก่ ภูเก็ต สุราษฎร์ธานี (เกาะสมุย เกาะพะงัน เกาะเต่า)พังงา (เขาหลัก เกาะยาว) กระบี่ (เกาะพีพี เกาะไหง ไร่เลย์ คลองม่วง ทับแขก) ภายใต้มาตรการด้านสาธารณสุขที่กำหนด ถือว่าประสบผลสำเร็จอย่างดี สามารถเป็นต้นแบบให้กับพื้นที่อื่นๆ ที่อยู่ในแผนจะเปิดเพิ่ม โดยต้องจัดตั้งศูนย์บัญชาการเพื่อติดตามเฝ้าระวังและควบคุมโรค เข้มงวดการปฏิบัติตามมาตรการCOVID Free Setting และมาตรการ Bubble and Seal ผู้ที่เดินทางเข้ามาในประเทศ ต้องฉีดวัคซีนครบ 2 เข็มตามเกณฑ์ และมีผลการตรวจ RT-PCR ไม่พบเชื้อ ภายใน 72 ชม. จะลดวันกักตัวเหลือ 7 วัน แต่หากไม่ได้ฉีดวัคซีน จะลดวันกักตัวจาก 14 วัน เหลือ 10 วัน ระหว่างอยู่ในพื้นที่ท่องเที่ยว จะต้องตรวจ RT-PCR /ATK ตามกำหนด ส่วนประชาชนในพื้นที่ต้องได้รับวัคซีนอย่างน้อย 80%
****************************** 10 ตุลาคม 2564
วันพฤหัสบดีที่ 30 มิถุนายน 2565
หมอพร้อม เพิ่ม 2 ฟังก์ชัน “ประเมินภาวะลองโควิด – ตรวจสุขภาพใจ” ช่วยรู้อาการผิดปกติ พร้อมคำแนะนำการปฏิบัติตัว
.....
ช่วงการแพร่ระบาดของโรคโควิด-19 ที่ผ่านมา มีผู้ติดเชื้อเป็นจำนวนมาก ผู้ป่วยหลายคนที่รักษาหายแล้วยังเผชิญกับอาการป่วยจากโควิด-19 ที่หลงเหลืออยู่หรือภาวะ “ลองโควิด” ขณะที่บางส่วนได้รับผลกระทบทางด้านจิตใจ กระทรวงสาธารณสุข จึงพัฒนาการให้บริการด้านสุขภาพดิจิทัลแก่ประชาชนบน หมอพร้อม เพิ่มเติมอีก 2 ฟังก์ชัน
.
- ฟังก์ชัน “ประเมินภาวะลองโควิด” พร้อมชุดข้อมูลความรู้และอาการผิดปกติที่สงสัยว่าเป็นภาวะลองโควิด วิธีเตรียมรับมือ รวมถึงแนวทางการดูแลตนเอง
- ฟังก์ชัน “ตรวจสุขภาพใจ” เพื่อประเมินและคัดกรองความเสี่ยงต่อปัญหาสุขภาพจิตที่อาจเกิดขึ้นจากผลกระทบของสถานการณ์โควิด
.
ซึ่งสามารถเรียกใช้งานได้บนแพลตฟอร์มหมอพร้อม ทั้ง LINE OA, แอปพลิเคชัน และเฟซบุ๊ก ผ่านหมอพร้อม Chatbot โดยระบบจะประเมินระดับความรุนแรงของอาการที่เกิดขึ้น พร้อมให้คำแนะนำในการดูแลตนเอง ตลอด 24 ชั่วโมง
Cr. กระทรวงสาธารณสุข
#ไทยคู่ฟ้า #ร่วมต้านโควิด19
-------------------
วันจันทร์ที่ 21 กุมภาพันธ์ 2565
รัฐบาลแจงกรณีเหมืองทองอัคราในที่ประชุมสภาผู้แทนราษฎร
วันจันทร์ที่ 21 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชี้แจงกรณีเหมืองทองอัคราต่อที่ประชุมสภาผู้แทนราษฎรว่าเป็นเหตุการณ์ที่เกิดมายาวนานตั้งแต่ปี พ.ศ.2535-2544 ภายใต้ พ.ร.บ.การประกอบกิจการเหมืองแร่ พ.ศ.2510 ซึ่งภายหลังมีการปรับปรุงกฎหมายในปี 2560 การฟ้องร้องของภาคเอกชนเกิดจากความไม่เข้าใจ คิดว่าบริษัทลูกในไทยไม่ได้รับความเป็นธรรมเนื่องจากไม่ได้รับการต่อใบอนุญาตตั้งแต่ปี 2554 เรื่อยมา ทั้งนี้ หลักการสำคัญของรัฐบาลคือมุ่งหวังประโยชน์สูงสุดต่อประเทศชาติและประชาชน โดยหน่วยงานต้องปฏิบัติงานตามกฎหมายและหลักธรรมาภิบาล ซึ่งกรณีดังกล่าวได้มีการเจรจากันด้วยดีในคณะอนุญาโตตุลาการ และรัฐบาลต้องแก้ไขปัญหาอย่างเป็นธรรมให้ทุกอย่างเดินหน้าต่อไปเพื่อประโยชน์สุขของประชาชนในพื้นที่และประเทศชาติ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 21 กันยายน 2564
มาตรการ Sandbox สำหรับโรงเรียนแบบไป-กลับ
วันังคารที่ 21 กันยายน 2564
มาตรการ ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกำหนดรูปแบบการเรียนการสอนตามมาตรการ Sandbox ในโรงเรียน สำหรับโรงเรียนแบบไป-กลับ ที่มีความพร้อมเปิดการเรียนการสอนในโรงเรียน โดยให้โรงเรียนประเมินความพร้อมตนเองผ่านระบบของกระทรวงศึกษาธิการ จัดรูปแบบกิจกรรมการเรียนแบบกลุ่มเล็ก จัดบริการอาหารตามหลักสุขาภิบาล จัดอนามัยสิ่งแวดล้อมตามเกณฑ์มาตรฐาน จัดเตรียมแผนเผชิญเหตุและซักซ้อมอย่างเคร่งครัดหากพบผู้ติดเชื้อ ควบคุมดูแลการเดินทางไปกลับและจัดให้มี School Pass ของนักเรียนและบุคลากรทุกคน ได้แก่ ผลตรวจ ATK หรือประวัติการรับวัคซีน ทั้งนี้ จะต้องประเมินความเสี่ยงพื้นที่ที่โรงเรียนตั้งและได้รับความเห็นชอบจากคณะกรรมการโรคติดต่อจังหวัดก่อนเปิดเรียน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 21 กันยายน 2564
กรมบัญชีกลางชี้แจงกรณีข่าวข้าราชการ พม. ยักยอกเงินกลุ่มเปราะบาง ไม่เคยเป็นบุคลากรกรมบัญชีกลาง
ตามที่มีการแถลงข่าวการจับกุมข้าราชการระดับชำนาญการ กระทรวงการพัฒนาสังคมและความมั่นคงของมนุษย์ (พม.) ข้อหาฉ้อโกงเงินที่ใช้ดูแลกลุ่มเปราะบาง ที่ได้รับผลกระทบจากสถานการณ์โควิด-19  นั้น
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแถลงข่าวการจับกุมข้าราชการระดับชำนาญการ กระทรวงการพัฒนาสังคมและความมั่นคงของมนุษย์ (พม.) ข้อหาฉ้อโกงเงินที่ใช้ดูแลกลุ่มเปราะบาง ที่ได้รับผลกระทบจากสถานการณ์โควิด-19 ระหว่างเดือนมิถุนายนถึงกันยายน เข้าบัญชีส่วนตัว เป็นจำนวนเงินกว่า 13 ล้านบาท โดยมีการกล่าวอ้างว่าเจ้าหน้าที่รายดังกล่าว เคยเป็นบุคลากรของกรมบัญชีกลางนั้น
กรมบัญชีกลางขอชี้แจงว่าผู้กระทำผิดรายดังกล่าว ไม่เคยเป็นข้าราชการ พนักงานราชการ ลูกจ้างประจำ ลูกจ้างชั่วคราว หรือเจ้าหน้าที่ของกรมบัญชีกลาง และข่าวดังกล่าวไม่ได้มีส่วนเกี่ยวข้องกับกระบวนการดำเนินงานของกรมบัญชีกลางแต่อย่างใด
วันพุธที่ 20 กรกฎาคม 2565
โฆษกรัฐบาลเผย “นายกฯ”  แนะคนวัยหนุ่มสาว/กลุ่มที่มีสุขภาพแข็งแรง แม้ฉีดวัคซีนครบโดสแล้วหากตรวจพบเชื้อหรือมีอาการอย่านิ่งนอนใจ ขอให้แยกกักตัวและปฏิบัติตนตามคำแนะนำแพทย์อย่างเคร่งครัด
โฆษกรัฐบาลเผย “นายกฯ”  แนะคนวัยหนุ่มสาว/กลุ่มที่มีสุขภาพแข็งแรง แม้ฉีดวัคซีนครบโดสแล้วหากตรวจพบเชื้อหรือมีอาการอย่านิ่งนอนใจ ขอให้แยกกักตัวและปฏิบัติตนตามคำแนะนำแพทย์อย่างเคร่งครัด
วันนี้ (20 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผย รายงานผู้ป่วยติดเชื้อโควิด-19 วันนี้ มีผู้ป่วยรายใหม่ (รักษาตัวใน รพ.) จำนวน 2,886 ราย จำแนกเป็น ผู้ป่วยในประเทศ 2,884 ราย ผู้ป่วยมาจากต่างประเทศ 2 ราย ยอดผู้ป่วยสะสม 2,342,419 ราย (ตั้งแต่ 1 มกราคม 2565) หายป่วยกลับบ้าน 2,029 ราย หายป่วยสะสม 2,343,131 ราย (ตั้งแต่ 1 มกราคม 2565) ผู้ป่วยกำลังรักษา 23,179 ราย โดยมีจำนวนผู้ป่วยปอดอักเสบรักษาตัวอยู่ในโรงพยาบาล 851 ราย และเสียชีวิต 19 ราย ซึ่งจากรายงานข้อมูลกระทรวงสาธารณสุขพบว่า ขณะนี้กราฟผู้ป่วยต้องรักษาในโรงพยาบาลเพิ่มขึ้นชัดเจน แม้ผู้ป่วยอาการหนักที่เข้ารพ.ยังอยู่ในเส้นสีเขียว แต่ผู้ป่วยใส่ท่อช่วยหายใจแนวโน้มยังสูงอยู่ และผู้เสียชีวิตแนวโน้มเพิ่มขึ้น ซึ่งต้องติดตามสถานการณ์ใกล้ชิด
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงเน้นย้ำการปฏิบัติตนตามมาตรการ 2 U การฉีดวัคซีนเข็มกระตุ้นสำหรับทุกคนยังมีความจำเป็น โดยเฉพาะกลุ่มเสี่ยง 608 และผู้ที่ได้รับวัคซีนแล้วเกิน 3 เดือน ควรฉีดเข็มกระตุ้นเพราะยิ่งทิ้งระยะเวลานานภูมิคุ้มกันจะยิ่งลดลง เพื่อช่วยลดความรุนแรงจากการติดเชื้อโควิด-19 และลดอัตราการเสียชีวิต พร้อมเตือนกรณีคนวัยหนุ่มสาวหรือกลุ่มคนที่มีสุขภาพแข็งแรง แม้จะได้รับการฉีดวัคซีนครบโดสแล้ว แต่หากตรวจพบเชื้อหรือมีอาการแจ้งเตือน ขออย่านิ่งนอนใจ ให้แยกกักตัวและปฏิบัติตนตามคำแนะนำแพทย์อย่างเคร่งครัด เมื่อมาทำงานขอให้ลดการเข้ารวมกลุ่มหรือรับประทานอาหารร่วมกับบุคคลอื่น และการสวมหน้ากากอนามัยยังคงจำเป็นและสำคัญ นอกจากนั้นผมอยากฝากไปยังพรรคฝ่ายค้านควรที่จะหยุดด้อยค่าการแก้ปัญหาโควิด-19 ได้แล้วเพราะรัฐบาลแก้ปัญหาได้ดีที่สุดแล้วท่ามกลางวิกฤตปัญหามากมาย ขนาดต่างชาติยังชื่นชมการแก้ปัญหาของไทย ควรให้กำลังใจบุคลากรทางการแพทย์และทุกฝ่ายที่เกี่ยวข้องมากกว่า” นายธนกรฯ กล่าว
............................
วันพฤหัสบดีที่ 2 กันยายน 2564
วธ.แสดงความยินดี “ชุติมณฑ์  ชินมาตร เรเชล” ผู้เขียนบทและละครโทรทัศน์เรื่อง “มนต์รักหนองผักกะแยง” คว้ารางวัลละครยอดเยี่ยมของเอเชีย Best Asian Drama Made for a Local Asian Market
วธ.แสดงความยินดี “ชุติมณฑ์  ชินมาตร เรเชล” ผู้เขียนบทและละครโทรทัศน์เรื่อง “มนต์รักหนองผักกะแยง” คว้ารางวัลละครยอดเยี่ยมของเอเชีย Best Asian Drama Made for a Local Asian Market
วธ.แสดงความยินดี “ชุติมณฑ์ ชินมาตร เรเชล” ผู้เขียนบทและละครโทรทัศน์เรื่อง “มนต์รักหนองผักกะแยง” คว้ารางวัลละครยอดเยี่ยมของเอเชีย Best Asian Drama Made for a Local Asian Market ในการประกวด ContentAsia Awards 2021 ชี้คุณภาพคอนเทนท์ละครไทยเป็นที่ยอมรับระดับนานาชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า รัฐบาลมีนโยบายในการพัฒนาอุตสาหกรรมภาพยนตร์และวีดิทัศน์ของประเทศไทยและมอบนโยบายในเรื่องที่เกี่ยวข้องกับการส่งเสริมอุตสาหกรรมภาพยนตร์และวีดิทัศน์ให้แก่กระทรวงวัฒนธรรม (วธ.) พิจารณาแนวทางในการปรับมาตรฐานภาพยนตร์และละครโทรทัศน์ให้ทัดเทียมกับต่างประเทศทั้งในเรื่องเนื้อหาและการสร้างค่านิยมให้แก่คนไทยให้มีความรักความภาคภูมิใจในความไทย มีความเข้าใจและเห็นถึงคุณค่าของประวัติศาสตร์ วิถีชีวิต ประเพณี ศิลปวัฒนธรรมอันดีงามของชาติและท้องถิ่น ดังนั้น วธ.จึงได้ขับเคลื่อนนโยบายดังกล่าว ซึ่งการดำเนินการส่วนหนึ่งนั้น วธ.ร่วมกับสมาคมนักเขียนบทละครโทรทัศน์จัดโครงการอบรมและประกวดการเขียนบทภาพยนตร์และบทละครโทรทัศน์ส่งเสริมการเรียนรู้ประวัติศาสตร์ ศิลปวัฒนธรรมและการท่องเที่ยวเพื่อส่งเสริมและพัฒนาศักยภาพของผู้เขียนบทภาพยนตร์ ละครโทรทัศน์และแอนิเมชันและส่งเสริมให้เกิดบทภาพยนตร์และบทละครโทรทัศน์ที่สอดแทรกเนื้อหาการส่งเสริมศิลปวัฒนธรรมไทยที่สามารถนำไปต่อยอดการผลิตเป็นผลงานสื่อสร้างสรรค์ในอนาคต
รัฐมนตรีว่าการกระทรวงวัฒนธรรม กล่าวอีกว่า วธ.ขอแสดงความยินดีและความชื่นชมต่อชุติมณฑ์ ชินมาตร เรเชลซึ่งเป็น 1 ใน 10 นักเขียนที่ได้รับรางวัลบทภาพยนตร์บทภาพยนตร์แอมิเนชันและบทละครโทรทัศน์ยอดเยี่ยม ภายใต้โครงการอบรมและประกวดบทภาพยนตร์และบทละครโทรทัศน์ส่งเสริมการเรียนรู้ประวัติศาสตร์ ศิลปวัฒนธรรมและการท่องเที่ยวที่ วธ.ร่วมกับสมาคมนักเขียนบทละครโทรทัศน์จัดขึ้นเมื่อปีพ.ศ.2562 และเป็นผู้เขียนบทละครและบทโทรทัศน์ละครโทรทัศน์เรื่อง “มนต์รักหนองผักกะแยง” ในนามปากกาว่า “ช.เรเชล” ผลงานของบริษัท ดู เอ็นเตอร์เทนเมนท์และออกอากาศทางสถานีโทรทัศน์ไทยทีวีช่อง 3 และเพิ่งจบไปเมื่อเร็วๆ นี้ ที่ได้รับรางวัลละครยอดเยี่ยมสำหรับตลาดเอเชียในท้องถิ่น (Best Asian Drama Made for a Local Asian Market) ในการประกวด ContentAsia Awards 2021 จัดโดยนิตยสาร ContentAsia ที่มีการประกาศผลไปเมื่อวันที่ 27 สิงหาคมที่ผ่านมา ซึ่งเป็นสิ่งที่แสดงให้เห็นว่า ทักษะฝีมือการเขียนบท คุณภาพคอนเทนท์ละครไทยและวัฒนธรรมท้องถิ่นของไทยเป็นที่ยอมรับและชื่นชอบระดับเอเชีย
นายอิทธิกล่าวด้วยว่า การสร้างภาพยนตร์ ละครโทรทัศน์และแอนิเมชันมีความจำเป็นอย่างยิ่งที่ผู้ผลิตผลงานสร้างสรรค์ จะต้องมีบทภาพยนตร์ ละครโทรทัศน์และแอนิเมชันที่มีคุณภาพและได้มาตรฐาน ซึ่งจะต้องส่งเสริมให้เกิดนักเขียนบทมืออาชีพและมีความเข้าใจถึงประวัติศาสตร์ วิถีชีวิต ประเพณี ศิลปวัฒนธรรมอันดีงามของชาติและท้องถิ่นขึ้นมารองรับ ทั้งนี้ วธ.ได้เห็นถึงความสำคัญในเรื่องนี้และจะบูรณาการความร่วมมือกับหน่วยงานที่เกี่ยวข้องดำเนินการจัดโครงการอบรมและประกวดการเขียนบทภาพยนตร์ฯ อย่างต่อเนื่องเพื่อส่งเสริมให้เกิดการพัฒนาบทภาพยนตร์และบทละครโทรทัศน์ ส่งเสริมศิลปวัฒนธรรม ประเพณีและการท่องเที่ยวและภาพลักษณ์ที่ดีของประเทศเพื่อให้เกิดการเผยแพร่ไปสู่สาธารณชนระดับประเทศและระดับนานาชาติ